[{"text_idx": "#000000", "text": "Londoni reisi ettevalmistused vol 1"}, {"text_idx": "#000001", "text": "Juba mo\u0303nda aega on mul peas tiksunud mo\u0303te, et tuleb Londonisse minna. Naljakal kombel olen \u201eka\u0308inud\u201c Inglismaal korduvalt \u2013 Lutoni lennujaamas, Gatwicki lennujaama parklas, kuhu ma sattusin erakordsetel asjaoludel (sellest teinekord pikemalt), Liverpooli lennujaamas, kuhu sattusin ka ta\u0308iesti ootamatult, Manchesteri lennujaamas ning so\u0303itnud taksoga Liverpooli lennujaamast Gatwicki lennujaama kaudu Lutoni lennujaama (see on see sama lugu, millest kirjutan teinekord pikemalt), aga Inglismaad ma nagu polegi na\u0308inud. Tookord kui ma taksoga 5 tundi ning pa\u0308rast veel 1,5 h lisaks mo\u0308o\u0308da Inglismaad so\u0303itsin oli va\u0308ljas pime ja lumetorm, seega ma ei \u201ena\u0308inud\u201c just suurt midagi."}, {"text_idx": "#000002", "text": "Seega olen ma korduvalt ka\u0308inud peaaegu et Londonis, kuid alati vaid u\u0308mberistumisteks, et so\u0303ita kuhugi edasi. Kuna aga selline imeloom nagu Brexit on aktiviseerunud, siis mo\u0303tlesin ikka, et tuleb nii igaks-juhuks enne pa\u0308riselt Inglismaal ka a\u0308ra ka\u0308ia. Nagu ikka, siis igalepoole tahaks, seega alati on mingi teine reisiplaan ette jo\u0303udnud ja kui ma pa\u0308ris ausalt u\u0308tlen, siis mind to\u0303mbab ikka sinna, kus on parasjagu soe, kuid sel korral ko\u0303netas mind miski muu."}, {"text_idx": "#000003", "text": "London on ka jaanuari kuus tore"}, {"text_idx": "#000004", "text": "Milline imeline jo\u0303ulune London. Ja nii saigi antud taas so\u0303rm.... Oli ka\u0308imas novembri kuu ja mo\u0303te minna vaatama tuledesa\u0308ras Londonit tundus imelisemast imelisem. Vo\u0303tsime tulevase reisikaaslasega kalendrid ette, aga juhtus see, mis tihtipeale detsembris juhtub, kalendrid olid juba pungil tegevusi ta\u0308is \u2013 kellel to\u0308o\u0308koha jo\u0303ulupidu, kellel lapse jo\u0303ulupidu, kellel kellegi su\u0308nnipa\u0308ev, kellel vaja oma to\u0308id lo\u0303petada, kellel koolis ka\u0308ia... Egas midagi, kui jo\u0303ulutulesid ei saa, siis la\u0308hme niisama Londonisse. Nu\u0308u\u0308d, mil mo\u0303tteseeme oli juba idanema pandud, ei saanud ju enam loobuda. Otsustasime minna jaanuaris kui kalendris pole veel liiga palju tegemisi kirjas ning kui lennupiletid soodsamad. Et oleks seltsis segasem vo\u0303tsime kampa veel u\u0308he so\u0303branna ning samal o\u0303htul oli kolmel reisisellil piletid olemas. Neljas reisikaaslane otsustas veel hiljem liituda ning sain taaskord omas elemendis olla ning pileteid googeldada ning juurde osta (o\u0303nneks Ryanair lubad ka teisele inimesele pileteid osta)."}, {"text_idx": "#000005", "text": "Olen aastatega otsustanud hakata teadlikumaks reisijaks, mis ta\u0308hendab seda, et ma lihtsalt ei la\u0308he kohale ning vaata alles sihtkohas, et huvitav mis saama hakkab, mis muidugi on ka tore. Tavaliselt mitte liiga palju planeerides saabki ko\u0303ige ehedama ja va\u0308gevama elamuse, aga otsustasin, et tahan olla ettevalmistatud. Kunagi pole muidugi va\u0308listatud, et kohapeal oled justkui a\u0308kitselt ko\u0303ik unustanud ning hakkad hoopis \u201ego with a flow\u201c. Vaadates muidugi ka fakti, et Londonis on rohkem teha-na\u0308ha kui u\u0308helgi turismireisil jo\u0303uab, siis hea planeerimine annab vo\u0303imaluse siiski enda jaoks \u201emust see\u201c kohad paika panna ning pa\u0308evakavva planeerida. Meil on kohapeal olemiseks vaid 3 tervet pa\u0308eva, seega tulevad tihedad pa\u0308evad! Neli naist Londonis \u2013 kes tahab shopata, kes kunstimuuseumisse, kes pargis jalutada, kes printsi kohata, kes pubis o\u0303lut juua (a\u0308kki ikka veini...?). Seega suundusin ja\u0308rgmiseks raamatukokku ning varustasin end vajaliku o\u0303ppematerjaliga. Muidugi on mul ka so\u0303ber internet koos oma parima so\u0303braga Google, aga olles pisut vanakoolikas (Inglismaal on see popp, eksole?), siis tore on lugeda ka tru\u0308kimaterjali."}, {"text_idx": "#000006", "text": "Pa\u0308rnu va\u0308iksest linnaosa raamatukogust leidsin sellise valiku. Seltskonnas lapsi pole, aga \u201eLondon lastele\u201c osutus muideks pa\u0308ris heaks raamatuks Londoni vo\u0303hikule. Panin nii mo\u0303negi huvitava fakti \u201eko\u0303rva taha\u201c."}, {"text_idx": "#000007", "text": "Tudeerisin siis materjali ja jagasin vajalikku konkreetsest teemast huvitunud asjaosalisega (kunstihuvilisega kunstimuuseumi soovitusi, veiniso\u0303brale veinihindu jne...). Samuti viisin la\u0308bi mo\u0303ned vabas vormis intervjuud Londonis ka\u0308inutega. O\u0303nneks on meil peres reisipisik nii tugevalt sees, et pole vaja kaugele minnagi, et infot hankida. Siis aga tulid ka\u0308tte jo\u0303ulud ja muud toimetused ning teema ja\u0308i hetkeks tahaplaanile. Nagu o\u0308eldakse, et \u201euuel aastal uue hooga\u201c, vo\u0303tsin aastanumbri vahetudes kohe ka\u0308tte majutuse otsimise ning peale poolepa\u0308evast googeldamist, arvustuste lugemist, kaardil parima hotelli asukoha paikapanemist on ka majutus olemas. Boonuseks asja juures on see, et London kaart on ka juba pa\u0308ris ha\u0308sti peas."}, {"text_idx": "#000008", "text": "Hotelli leidmine on lihtne, eks?"}, {"text_idx": "#000009", "text": "Ko\u0303ik muidugi nii lihtsalt ei la\u0308inud, et vo\u0303tab `i lahti, vaatad paar varianti la\u0308bi ning ongi olemas. Esiteks, la\u0308hteu\u0308lesanne oli leida tuba neljale. Kaalusime, kas vo\u0303tta 2 x 2-st tuba vo\u0303i 1 tuba neljale. Tundus, et kambavaimu kooshoidmiseks ning o\u0303htusteks (miks mitte hommikusteks....ikkagi puhkus ju) veinijoomisteks on toredam olla ko\u0303ik u\u0308hes toas. Niisiis vaja leida tuba neljale. Valik ilmselgelt oluliselt va\u0308iksem kui leida kahest tuba vo\u0303i isegi kolmest tuba. Teine kriteerium, et o\u0308o\u0308bimispaik asuks Paddingtoni transpordiso\u0303lme la\u0308histel. Kuna meie tagasilend on hommikul kell 6.20 ning va\u0308ljub see Stanstedi lennujaamast (66 km Paddingtoni transpordiso\u0303lmest) ning o\u0308o\u0308sel u\u0308histransport liigub ho\u0303redamini (taksoga la\u0308heb kalliks), siis on ko\u0303ige kindlam o\u0308o\u0308bida sellise koha la\u0308hedal, kust saab lihtsalt o\u0308isele Stanstedi lennujaamabussile. No ja muidugi see ka, et mida soodsam, seda parem."}, {"text_idx": "#000010", "text": "Hakkasidki `i uurimusto\u0308o\u0308d pihta. Vo\u0303tsin eesma\u0308rgiks leida o\u0308o\u0308bimine 4-ks o\u0308o\u0308ks 4-le inimesele hinnaga kokku maksimaalselt 400 \u20ac. U\u0308tlen kohe a\u0308ra, et eesma\u0308rk ei ta\u0308itunud. Tegelikult oleks vo\u0303inud ta\u0308ituda, oleks ka veel soodsamalt saanud soovitud piirkonda, soovitud tuba ja koos hommikuso\u0308o\u0308giga, aga siis oleksime pidanud minema hotelli, mille kohta on Trip Advisoris kommentaarid stiilis \u201esee urgas tuleks kinni panna\u201c, \u201eta\u0308ielik inimeste petmine\u201c, \u201emeie jalad olid hommikuks satikate poolt a\u0308ra so\u0308o\u0308dud\u201c...... Mkmmm, ehk siiski midagi muud. To\u0303stame hinnalatti. To\u0303stsime pisut, leidsin 440 \u20ac ilma hommikuso\u0308o\u0308gita, fotodel ta\u0308itsa kena, aga kui jo\u0303udsin arvustuste selle osani, kus hakkas taas jutt BUD BUGS`idest oli loobumisotsus kindel. To\u0303stame veel latti. U\u0308ks asi, mis vanuse kasvamisega kaasneb on kvaliteedi hindamine. Seega hindasime oma vajadused tugevalt u\u0308mber ning vo\u0303tsime heade hinnangutega hotellist deluxe toa."}, {"text_idx": "#000011", "text": "Teadliku reisijana (nagu ma nu\u0308u\u0308d olen) to\u0308o\u0308tasin la\u0308bi hotelli poolt seatud tingimused ning ma\u0308rkasin, et va\u0308ljaregistreerimine toimub vaid kell 7.00-11.00. No mida? Meie lend la\u0308heb 6.20, lennujaamas tuleb olla 4.20, lennujaama poole so\u0303itma tuleb hakata 3.00, seega va\u0308lja registreerida nii 2.30... Egas midagi, tingimused pole ehk kivisse raiutud, uurin hotelli ka\u0308est u\u0308le. Selleks, et hotelli meiliaadressi saada la\u0308ksin nende koduleheku\u0308ljele, mille esilehelt leidsin muidugi hotelli enda broneerimissu\u0308steemi. Hmm, hind hoopis soodsam kui -is. Nii aga esmalt on ikkagi vaja teada saada, kas saame o\u0308o\u0308sel va\u0308ljaregistreerida. Sain hotellilt kiirelt vastuse \u2013 muidugi on ning samuti soovitasid nad kindlasti nende kaudu broneerida, sest nii soodsam. Mida nad muidugi ei maininud, et kui kohe kogu summa a\u0308ra maksta, siis on veel soodsam. O\u0303nneks tabas mu terane silm selle broneerimise ka\u0308igus, seega maksime 630 \u20ac asemel 576 \u20ac. Abiks ikka \ud83d\ude0a"}, {"text_idx": "#000013", "text": "Nu\u0308u\u0308d on kaks suuremat planeerimist vajavat tegurit paigas (lend ja majutus). Edasi on veel vaja selgeks teha, kuidas saada lennujaamast hotelli ja tagasi, kuidas toimib u\u0308histranspordisu\u0308steem, paika panna nimekiri, mida kindlasti peaks na\u0308gema, kuuldavasti ka mo\u0303ne muusumipileti etteostmine oleks vajalik, va\u0308lja mo\u0303elda, mida selga panna, sest teadupa\u0308rast Inglismaa ilm on va\u0308ga heitlik. Naisterahavana mo\u0303tlesin alusatada ko\u0303ige ta\u0308htsamast ning hakkasin Google ja Pinteresti kaasabiga otsima soovitusi talviseks Londoni garderoobiks."}, {"text_idx": "#000014", "text": "Esimesena leidsin ma sellise soovituse. Mul hakkas juba ku\u0308lm seda vaadates. O\u0303huke kleidike, paljad jalad... ehk leian ikka soojema variandi."}, {"text_idx": "#000016", "text": "Mo\u0303ned asjalikud soovitused ku\u0308lmakartlikule reisisellile ka!"}, {"text_idx": "#000018", "text": "Liis IngramArmastan sooja, pa\u0308ikest ja ro\u0303o\u0303msameelseid inimesi, naudin uusi kogemusi ning toitun elamustest. Olen o\u0303nnelik kui saan inspireerida ka teisi inimesi reisima.\nMaroko \u2013 mitte omal valikul, kuid avatud meelega\nAjara\u0308nnak minevikku ehk Soome minek nagu vanasti\nMe ei lase teid lennule! Lugu sellest, kuidas Ryanairi to\u0308o\u0308taja otsustab minu kojusaamise."}, {"text_idx": "#000019", "text": "Maroko \u2013 mitte omal valikul, kuid avatud meelega\nAjara\u0308nnak minevikku ehk Soome minek nagu vanasti\nMe ei lase teid lennule! Lugu sellest, kuidas Ryanairi to\u0308o\u0308taja otsustab minu kojusaamise."}]